
	Κύπρος: Ένα έθνος, δύο κράτη

Η παρουσία των Ελληνοκυπρίων στην Αλεξάνδρεια της Αιγύπτου

Διάλεξη

το Γιώργου Κυπραίου

στο Σπίτι της Κύπρου

Την Τρίτη 1 Δεκεμβρίου 2015 και ώρα 20:00 θα πραγματοποιηθεί, στο Σπίτι της Κύπρου, Ξενοφώντος 2Α Σύνταγμα, διάλεξη του Γιώργου Κυπραίου με θέμα, Κύπρος: Ένα έθνος, δύο κράτη - Η παρουσία των Ελληνοκυπρίων στην Αλεξάνδρεια της Αιγύπτου.

Η διάλεξη του κ. Κυπραίου αναφέρεται τόσο στις δραστηριότητες της Κυπριακής Αδελφότητας της Αλεξάνδρειας της Αιγύπτου, από την ίδρυσή της, το 1873 στην Αλεξάνδρεια, έως σήμερα όσο και στους Ελληνοκυπρίους οι οποίοι αποτελούσαν αναπόσπαστο μέρος της ευρύτερης ελληνικής παροικίας.
 

Ο Γιώργος Κυπραίος γεννήθηκε στην Αλεξάνδρεια το 1946 από γονείς Έλληνες, καταγόμενος από τη Χίο. Φοίτησε στο κλασικό τμήμα του Αβερωφείου Γυμνασίου Αλεξανδρείας και ταυτόχρονα στο Γαλλικό Λύκειο. Αποφοίτησε το 1964 και το 1965 γράφτηκε στην Ιατρική σχολή του Πανεπιστημίου Αθηνών. Στη συνέχεια ασχολήθηκε με τα γράμματα στο Παρίσι (Faculté des Lettres) και την Αλεξάνδρεια. Κατέχει εκτός της μητρικής του γλώσσας, απταίστως τη Γαλλική, καθώς την Αγγλική και την Αραβική. Ζωντανός μάρτυρας της ελληνικής και διεθνούς παρουσίας στην Αλεξάνδρεια. Συμμετέχει ως ειδικός εξωτερικός συνεργάτης στη Βιβλιοθήκη της Αλεξάνδρειας από το 2004 στα ευρωμεσογειακά προγράμματα που αφορούν κυρίως την τεκμηρίωση των ξένων παροικιών του 19ου και 20ού αιώνα, και ιδιαίτερα της Ελληνικής Παροικίας. Αυτοδίδακτος και πολυταξιδεμένος, σα νέος Οδυσσέας, επανέρχεται πάντα στην Ιθάκη του, την Αλεξάνδρεια, μοιράζοντας το χρόνο του μεταξύ Αιγύπτου, Ελλάδας και Γαλλίας, όπου και ζει. Έχει δημοσιεύσει άρθρα του σε γαλλικές εφημερίδες και περιοδικά. Παράλληλα, συνεργάσθηκε σε πολιτιστικά προγράμματα της γαλλικής τηλεόρασης ARTE, «Πολιτιστικά οδοιπορικά στην Αλεξάνδρεια», με τον γάλλο ακαδημαϊκό Bernard Pivot και με τον συγγραφέα Daniel Rondeau. Επίσης, συνεργάστηκε στα γυρίσματα τηλεοπτικών σειρών του Κώστα Κουτσομύτη, «Εκτέλεση του Ι. Δραγούμη», καθώς και στην κινηματογραφική ταινία του Γιάννη Σμαραγδή «Κ.Π. Καβάφης». Το τελευταίο του βιβλίο τιτλοφορείται «Αλεξάνδρεια - Τέλος Εποχής».

